टिप्पणी- आज दिनांक 11 सितंबर 2017 के राजस्थान पत्रिका सहित अन्य समाचार पत्रों में यह समाचार प्रकाशित हुआ है। देह कार्य में महिलाएं क्यों आए इसकी सामाजिक स्तर पर खोज की जानी चाहिए। जो संस्थाएं सामाजिक कार्यों में लगी हुई है उनका यह दायित्व है। राजस्थान के महिला आयोग को भी इस समाचार से मालूम कर ना चाहिए कि महिलाओं की क्या मजबूरी रही है? पूर्व में श्री गंगानगर में इस प्रकार की घटनाओं में मैंने यह पाया कि अधिकांश महिलाएं अनुसूचित जाति और पिछड़ा वर्ग की थी। मेरा यह मानना है कि आज भी गरीब लोग केवल रोटी के लिए इस कार्य में उतरे हुए हैं। सामाजिक व्यवस्था सुधारने की बहुत जरूरत है। अगर कार्य मिलता हो और पारिश्रमिक भी उचित मिल जाए तो घर चलाने में आसानी रहती है।जब काम धंधा मिल जाए तब कोई भी महिला इस प्रकार के कार्य से पेट पालन नहीं करेगी। समाज के जागरुक कितने लोग और कितनी संस्थाएं आगे आकर इस पर कार्य करती हैं यह आगे के लिए विचारणीय होगा। देश की आजादी के इतने सालों बाद भी विकास के दावों में रोटी के लिए गरीबों को देह व्यापार करना पड़े।